EkBass/fiwiki-20250220-pages-articles huggingface dataset:
Francesc Cambó

Francesc Cambó i Batlle (2. syyskuuta 1876 – 30. huhtikuuta 1947) oli katalonialainen konservatiivipoliitikko ja Lliga Regionalista -puolueen perustaja. Hän oli Espanjan yleisten töiden ministeri vuonna 1918 ja valtiovarainministeri 1921–1922. Cambó tuli keskiluokkaisesta perheestä. Hän valmistui Barcelonan yliopistosta sekä filosofiasta että oikeustieteestä. Hän osallistui katalonialaismieliseen opiskelijaliikkeeseen, lähti siitä politiikkaan, tuli valituksi kaupunginvaltuustoon ja parlamenttiin. Enric Prat de la Riban kuoltua 1917 Cambó valittiin puolueen johtajaksi. Kun maa liukui diktatuuriin vuonna 1923, Cambó vastusti näkyvästi Primo de Riveran hallintoa ja julkaisi useita kirjoja. Vuonna 1931 hän muutti ulkomaille, asui ensin Sveitsissä, toisen maailmansodan aikana Yhdysvalloissa ja viimeiset vuotensa Argentiinassa. Hän käytti omaisuutensa katalonialaisen kulttuurin tukemiseen. == Lähteet == Luokka:Espanjan ministerit Luokka:Vuonna 1876 syntyneet Luokka:Vuonna 1947 kuolleet
Babruiskin lentotukikohta

Babruiskin lentotukikohta on Babruiskin kaupungissa, 5 kilometriä ydinkeskustan eteläpuolella, Valko-Venäjän Mahiljoun alueella sijaitseva valkovenäläinen lentotukikohta. Lentotukikohdasta on Minskiin ilmateitse runsaan 140 kilometrin matka. Lentotukikohtaan on sijoitettuna ainakin Valko- Venäjän ilmavoimien 83. erillinen lentokenttäinsinöörirykmentti (, ) sekä Venäjän ilmavoimien yksikkö, jolla maaliskuussa 2014 oli paikalla kymmenen Suhoi Su-27 -hävittäjää ja useita kuljetuslentokoneita. ==Lähteet== ==Aiheesta muualla== * Babruiskin lentotukikohta kartalla (selitykset pääosin ) (wikimapia.org) * Video: Su-27 koneita Babruiskissa 14.3.2014 (voentv.mil.by) * V Bobruiske prizemljalis bojevyje Cu-27 (8/2007) (bobruisk.org) * Годовой праздник 83 отдельного ордена Красной Звезды инженерного аэродромного полка (1940) (mil.by) Luokka:Valko-Venäjän lentotukikohdat Luokka:Babruisk
Tarinoita (Sallan ja Miron matka maailman ympäri -yhtyeen albumi)

Tarinoita on Sallan ja Miron matka maailman ympäri -yhtyeen 11. huhtikuuta 2014 julkaistu esikoisalbumi. Albumin kaikki kappaleet on säveltänyt, sanoittanut ja tuottanut yhtyeen jäsen Miro Palokallio. Tarinoita nousi ensimmäisellä listaviikollaan Suomen virallisen albumilistan 48. sijalle. Albumin ensimmäinen single "Älä tartu mun siipiini" julkaistiin jo vuoden 2012 lopussa. Kappale pääsi YleX-radiokanavan soittolistalle ja vietti useita viikkoja kanavan Himoituimmat-listan kärkisijoilla. Kesäkuussa 2013 julkaistiin single albumin nimikappaleesta. Kolmas single, "Palataan asiaan", julkaistiin marraskuun lopussa 2013. 21\. helmikuuta 2014 julkaistiin singlenä kappale "Peili", jossa on mukana PMMP-yhtyeestä tuttu Mira Luoti. ==Kappaleet== ==Lähteet== Luokka:Vuoden 2014 esikoisalbumit Luokka:Suomalaiset popalbumit
Syötti (täsmennyssivu)

Syötti voi tarkoittaa ainakin seuraavia: * syötti, metsästyksessä ja kalastuksessa käytetty houkutin * kalansyötti, kalastuksessa käytettävä syötti * Syötti (ransk. L’Appât), Bernard Tavernier’n ohjaama ranskalainen elokuva vuodelta 1995 * Syötti (engl. Bait), Antoine Fuquan ohjaama yhdysvaltalainen elokuva vuodelta 2000.
Ihmeiden aika

Ihmeiden aika voi tarkoittaa ainakin seuraavia: * Ihmeiden aika, Liisa Tavin albumi vuodelta 1994 * Ihmeiden aika (esp. Juana la virgen), venezuelalainen telenovela vuodelta 2002 * Ihmeiden aika (engl. Phenomenon), yhdysvaltalainen elokuva vuodelta 1996 * Ihmeiden aika (engl. A Season of Miracles), Michael Pressmanin ohjaama televisioelokuva vuodelta 1999. * Ihmeiden aika, taidenäyttelykokonaisuus vuodelta 2014, johon kuuluu valokuvataiteilija Milla Valennon valokuvia sekä noin kahdenkymmenen runoilijan runoja. * Ihmeiden aika, kristillinen suurtapahtuma Helsingissä, esiintyjinä eri vuosina mm. Billy Graham ja David Herzog
Uuden Venäjän kuvernementti

Uuden Venäjän kuvernementti (, ) oli Venäjän keisarikunnan kuvernementti vuosina 1764–1783 ja uudelleen, entistä laajempana vuosina 1797–1802. Kuvernementtikaupunkina oli aluksi Krementšuk (1764–1783), vuosina 1797–1802 Novorossijsk (nykyinen Dnipro). Vuonna 1802 laaja Uuden Venäjän kuvernementti pilkottiin pienempiin osiin, useammaksi uudeksi kuvernementeiksi. Kuvernementin alue laajeni vuosien kuluessa. Vuonna 1800 kuvernementti oli paikallishallintoa varten jakautunut 12 kihlakuntaan (ujezd). == Uuden Venäjä kuvernementin hajoamisen jälkeen == Uuden Venäjän kuvernementin hajoamisesta huolimatta Venäjän keisarikunnan Mustanmeren pohjoispuolisista alueista käytettiin ainakin joissain yhteyksissä myöhemminkin nimitystä ”Uusi-Venäjä”. Esimerkiksi vuosina 1822–1874 Venäjän keisarikunnan eteläosissa, pitkälti aiemman Uuden Venäjän kuvernementin alueen kattaen, sijaitsi Uuden Venäjän ja Bessarabian kenraalikuvernementti, eli Uuden Venäjän aluepiiri (Novorossijski i Bessarabskoje general-gubernatorstvo, Novorossijski krai). Se jakautui useisiin kuvernementteihin tai alueisiin (oblast). Aluepiirin johtajalla oli kenraalikuvernöörin arvo. Eräs tunnetuimpia kenraalikuvernöörejä oli vuosina 1823–1854 tehtävää hoitanut Mihail Vorontsov. Ruotsalaisen Nordisk familjebok -tietosanakirjan toinen laitos (1916) käyttää nimitystä ”Etelä- eli Uusi- Venäjä” () kuvaamaan tuolloisen neljän kuvernementin (Bessarabian, Hersonin, Taurian ja Jekaterinoslavin kuvernementit) käsittämää aluetta. == Lähteet == ==Aiheesta muualla== * * Luokka:Venäjän keisarikunnan kuvernementit Luokka:Ukrainan historia
Allit

Allit voi tarkoittaa seuraavia: *allit (Clangula), sorsien suku, jonka ainoa laji on alli *allit, puhekielinen nimitys (naisilla) käsivarren ojentajalihaksen kohdalla roikkuvasta ihosta ja rasvasta
Palvelusisäänkäynti

Palvelusisäänkäynti on tila asuinkerrostalossa huoneiston ja porrashuoneen, rivi- ja pientaloissa huoneiston ja sisäänkäynnin välissä. Tähän ovien rajaamaan tilaan on mahdollisuus toimittaa tilauksia asukkaan poissa ollessa ilman pääsyä itse asuinhuoneistoon. Palvelusisäänkäynnin käyttö perustuu sähköiseen lukitusjärjestelmään, joka sallii sähköisen avaimen käytön kotiin toimitettavia tuotteita tilattaessa. Tilaaja hallitsee itse sähköistä avainta ja muuttaa sitä tarvittaessa. Hän voi myös määritellä aikaikkunan jonka sisällä toimitus tapahtuu. Sähköisen avaimen käyttö on perinteisiin avaimiin nähden merkittävästi turvallisempaa, sen korvaaminen uudella on edullista, nopeaa ja yksinkertaista ja sen jakaminen on helppoa. Palvelusisäänkäynti on mitoitettu yleisimmille kotiintoimituksille. Se voidaan varustaa haluttaessa kylmälaitteilla elintarviketoimituksia varten. == Lähteet == == Aiheesta muualla == * http://palvelusisaankaynti.fi Luokka:Asuinhuoneiston tilat
Klooriprofaami

Klooriprofaami (C10H12ClNO2) on karbamaatteihin kuuluva orgaaninen yhdiste. Yhdistettä käytetään kasvien kasvua säätelevänä aineena ja herbisidinä eli rikkakasvien torjuntaan. == Ominaisuudet == Huoneenlämpötilassa klooriprofaami on kellertävä tai ruskehtava kiteinen aine. Se liukenee vain niukasti veteen, mutta paremmin orgaanisiin liuottimiin kuten asetoniin, ksyleeniin, dikloorimetaaniin ja alifaattisiin hiilivetyihin. Klooriprofaami estää kasvien solunjakautumisessa mitoosia. Lisäksi yhdiste häiritsee fotosynteesiä, oksidatiivista fosforylaatioita ja mikrotubuluksien kehittymistä.Jack R. Plimmer, Judith M. Bradow, Christopher P. Dionigi, Richard M. Johnson & Suhad Wojkowski: Herbicides, Kirk-Othmer Encyclopedia of Chemical Technology, John Wiley & Sons, New York, 2004. Viitattu 24.3.2014 Ihmiselle klooriprofaami ei ole erityisen myrkyllistä, mutta voi aiheuttaa hengitettynä kurkkukipua ja ärsytystä, nieltynä huonovointisuutta ja iholla allergisen reaktion.. Viitattu 24.3.2014 == Valmistus ja käyttö == Klooriprofaamia voidaan valmistaa m-kloorianiliinin ja isopropyyliklooriformiaatin välisellä reaktiolla. Klooriprofaami on selektiivinen rikkaruohomyrkky, jota käytetään yksivuotisten rikkakasvien torjuntaan monilta viljelmiltä. Se on myös kasvien kasvua säätelevä aine, joka estää itämistä. Tämän vuoksi sitä käytetään perunoiden itämisen estämiseen varastoinnin aikana ja tämä on ainoa käyttökohde, johon klooriprofaami on hyväksytty Yhdysvalloissa.Horace G. Cutler & Stephen J. Cutler: Growth Regulators, Plant, Kirk-Othmer Encyclopedia of Chemical Technology, John Wiley & Sons, New York, 2004. Viitattu 24.3.2014 == Lähteet == == Aiheesta muualla == *Toxin and Toxin Target Database (T3DB): Chlorpropham Luokka:Karbamaatit Luokka:Kasvintorjunta-aineet
Huikas

Huikas on Tampereen itäinen kaupunginosa, joka sijaitsee Tampereen kaupunkiin vuonna 1947 liitetyn Messukylän kunnan alueella. Kaupunginosan eteläpuolitse kulkee Sammon valtatie. Huikkaan keskeisimmät asunto- eli tonttikadut ovat länsi-itä-suuntainen Takahuhdintie sekä Ali-Huikkaantie, joka ulottuu Sammon valtatieltä pohjoiseen Teiskontielle (valtatie 12). Naapurikaupunginosia ovat Uusikylä, Ruotula, Pappila, Ristinarkku ja Hakametsä. Huikas on saanut nimensä Messukylän kunnan, alkujaan Suur-Pirkkalan pitäjän Takahuhdin kylään kuuluneesta Huikkaan talosta, joka mainittiin vuoden 1540 maakirjassa. Talon ensimmäinen tunnettu omistaja oli Heikki Irjainen. Tammerkosken kestikievari siirrettiin vuonna 1779 Huikkaaseen. Talo jaettiin myöhemmin Ali- ja Yli- Huikkaan tiloiksi. Tampereen kaupunki osti Ali-Huikkaan vuonna 1933 ja sen vuonna 1905 valmistunut päärakennus on nykyisin Tampereen seurakuntien omistuksessa. Huikkaan asemakaavat vahvistettiin vuosina 1948, 1951 ja 1956. ==Lähteet== * Maija Louhivaara: Tampereen kadunnimet, s. 192. Tampereen museoiden julkaisuja 51, 1999, Tampere. ISBN 951-609-105-9. Luokka:Tampereen tilastoalueet Luokka:Takahuhti (suunnittelualue) Luokka:Tampereen kaupunginosat
Tomira Savtschenko

Tomira Isabella Margaretha Eugenia (Toma) Savtschenko oik. Savtschenko- Aleksandrov, o.s. Lis-Rudnicka, nimimerkki: T. S-o, (2. marraskuuta 1918 Orenburg – 21. maaliskuuta 2005) oli suomalainen elokuvakriitikko, joka kirjoitti kritiikkejä Työkansan Sanomiin, Kansan Uutisiin ja Vapaaseen Sanaan. Hän näytteli kolmessa elokuvassa Toma Savtschenko, viitattu 24.3.2014.. ==Filmografia== *Kielletty kirja (1965) oikeudenkäyntiä seuraava toimittaja *Runoilija ja muusa (1978) mielenosoittaja *Regina ja miehet (1983) kauppaneuvoksetar == Lähteet == Luokka:Suomalaiset elokuvakriitikot Luokka:Vuonna 1918 syntyneet Luokka:Vuonna 2005 kuolleet
Savtschenko

Savtschenko on seuraavien henkilöiden sukunimi: *Modest Savtschenko (1918–1995), elokuvakriitikko *Ritva Savtschenko, Elintarviketyöläisten liiton puheenjohtaja *Tomira Savtschenko (1918–2005), elokuvakriitikko
Ritva Savtschenko

Ritva Savtschenko (s. 17. heinäkuuta 1945Veli-Pekka Leppänen, 60 vuotta huomenna, Turun Sanomat , 16.7.2005, viitattu 24.3.2014) oli 1991-2005 Elintarviketyöläisten Liiton puheenjohtaja. Hän on koulutukseltaan filosofian maisteri. ==Julkaisut== * Sata vuotta, tuhat taistelua : Suomen elintarviketyöläisten liiton 100-vuotisjuhlakirja, toimituskunta: Ritva Savtschenko ym. Suomen elintarviketyöläisten liitto, 2005 ISBN 952-99292-2-6 == Lähteet == Luokka:Suomalaiset ammattiyhdistysjohtajat Luokka:Vuonna 1945 syntyneet Luokka:Elävät henkilöt
Seppo Bruun

Seppo Bruun (s. 1946)Jarkko Jokelainen: Kuka, mitä, missä, milloin, häh? Suomalaisen rockin neljäkymmentä vuotta pääsivät vihdoin yksien kansien sisälle, Helsingin Sanomat 13.5.1998. Viitattu 24.3.2014. on suomalainen lehti- ja radiotoimittaja, tietokirjailija ja varhaiskasvatuksen asiantuntija. Bruun on työskennellyt eläkeiässä helsinkiläisen vapaan kasvatuksen ideologian pohjalle perustetun päiväkodin Pakilan Lastenpaikan johtajana. Hän toimi päiväkodissa vuodesta 1972, jolloin tuli sinne aluksi viikoksi Erik Schüllerin sijaiseksi. Bruun kouluttautui sittemmin lastentarhanopettajaksi.Lapset oppivat sosiaalisia taitoja leikin varjolla, Yle Uutiset 17.2.2010. Viitattu 24.3.2014.Pakilan lastenpaikka. Viitattu 24.3.2014.[http://areena.yle.fi/radio/2094408 Tienviittoja: Seppo Bruun, Yle Areena. Esitetty 1.1.2014 Yle Radio 1:ssä. Viitattu 24.3.2014. Riihimäen lasitehtaan liepeillä lapsuutensa viettänyt Bruun toimi 1960-luvulla toimittajana aluksi Kansan Uutisten urheilutoimituksessa ja sitten autourheiluun erikoistuneen Vauhti-lehden toimitussihteerinä. Vuonna 1966 Bruun oli Ilkka Sysimetsän ohella toinen Stump-nuortenlehden perustajista ja toimi myös sen päätoimittajana.Jukka Laarin artikkeli Popmodernisaatiosta - Nuortenlehdet Stump ja Intro rockdiskurssin kätilöinä, teoksessa Kimmo Saaristo: Hyvää pahaa rock’n’roll. Sosiologisia kirjoituksia rockista ja rockkulttuurista, SKS 2003. Lehtityön ohella Bruun toimi valomiehenä muun muassa Soulset-yhtyeen esiintymisissä ja Helsingissä järjestetyissä nuorten muotinäytöksissä. Stump-kauden jälkeen hän toimi Minkki Oy:n mainososastolla ja asevelvollisuusaikana Ruotuväki-lehden toimittajana. 1980-luvun lopulla Seppo Bruun juonsi Kosti Kotirannan kanssa Yleisradiossa lasten puhelintoivekonsertteja ja päätyi sitä kautta perusteilla olleen Radiomafia- kanavan suunnittelu- ja toimitustyöhön. Bruun on kirjoittanut musiikkiaiheisia tietoteoksia, kuten vuonna 1968 Pekka Gronowin kanssa tekemänsä Popmusiikin vuosisata. Vuonna 1999 Bruun palkittiin työryhmän jäsenenä kirjasta Jee jee jee – suomalaisen rockin historia (WSOY 1998) sekä samannimisestä radiosarjasta. Muut tekijät ovat Jukka Lindfors, Santtu Luoto ja Markku Salo.Valtion tiedonjulkistamispalkinnot 1999, Opetus- ja kulttuuriministeriö 1.4.1999. Viitattu 24.3.2014. Lisäksi Bruun on toimittanut suomeksi Mark Levengoodin lasten viisauksia sisältävät kirjat Vanhat tädit eivät muni ja Ystävä sä lapsien anna villoja. Bruun on perustanut kesäpaikkaansa Iniöön kesäisen kulttuuritapahtuman Iniö Folkin. Tapahtuma on järjestetty vuodesta 2008 alkaen.Ehdotus Paraisten kaupungin Vuoden mökkiläiseksi 2013, Iniön aluelautakunta, Paraisten kaupunki 27.5.2013. Viitattu 24.3.2014. ==Lähteet== Luokka:Vuonna 1946 syntyneet Luokka:Suomalaiset opettajat Luokka:Suomalaiset päätoimittajat Luokka:Suomalaiset radiotoimittajat Luokka:Suomalaiset tietokirjailijat Luokka:Elävät henkilöt
G. W. Sundmans

G. W. Sundmans oli Helsingin Etelärannassa toiminut ravintola, joka sulki ovensa vuonna 2015. Ravintola oli rakennettu vanhaan helsinkiläiseen porvaristaloon, ja se muodostui viidestä huoneesta, kahdesta kokoustilasta, auditoriosta sekä erilaisiin tilaisuuksiin ja maistiaisiin soveltuvasta viinikellarista. Ravintola sai nimensä kauppalaivan kapteeni, kauppias Gustaf Wilhelm Sundmanista (1777–1835), joka rakennutti talon vuosina 1817–1820. Talon piirustukset laati Helsingin historiallisen keskustan ilmeen luoja, maineikas Carl Ludvig Engel. Alakerta oli vanhan perinteen mukaan varattu kauppaliikkeille, yläkerta omistajan asuin- ja edustuskäyttöön.Palvelumme: G.W.Sundmans Gustaf Wilhelm Sundman kohosi ajan mittaan Helsingin johtomiesten joukkoon ja osallistui vahvasti muun muassa sataman kehittämiseen. Hänen kuoltuaan talo oli pitkään Sundmanin perikunnan hallussa ja siirtyi vuonna 1861 hänen pojalleen, varakkaalle kauppaneuvos Carl Wilhelm Ignatius Sundmanille. Myöhemmin talo oli pitkään Victor Ekin ja tämän perikunnan omistuksessa ja toimi myös Oy Victor Ek Ab:n toimitiloina. Ravintolatoiminta alkoi rakennuksessa vuosina 1988–1989 tehdyn peruskorjauksen jälkeen. Ravintolan kunnostuksen suunnitteli sisustusarkkitehti Tuula Hägerström. Hän sanoi halunneensa ravintolaan "suomenruotsalaista rentouden ja hienouden yhdistelmää", jossa on hienoutta ja korrektia käytöstä yhdistettynä luontevuuteen. G. W. Sundmans sai vuonna 2001 arvostetun Michelin-tähden mutta menetti sen vuonna 2008.Jouni K. Kemppainen: Michelin-tähti takaisin, kiitos Helsingin Sanomat 22.9.2011. Viitattu 25.7.2014. Se sai kuitenkin vuonna 2013 Michelin-oppaassa Rising Star -kunniamaininnan.G.W. Sundmans on nouseva tähti vuoden 2013 Michelin -oppaassa G.W. Sundmans. Lisäksi G. W. Sundmans sai vuonna 2001 Suomen Gastronomien seuran myöntämän Vuoden ravintolan tittelin.Gastronomit valitsivat G.W.Sundmansin vuoden ravintolaksi Ruokatieto 20.11.2001. Viitattu 25.7.2014. Ravintolatoimintaa tiloissa pyöritti Royal Ravintolat, joka muutti ravintolan vuoden 2015 alussa tilausravintolaksi ja sulki ravintolan kokonaan vuoden lopulla. == Lähteet == == Aiheesta muualla == * G.W. Sundmans Luokka:Helsingin entiset ravintolat Luokka:Kaartinkaupunki Luokka:Suomen gastronomien seuran vuoden ravintolat Luokka:Carl Ludvig Engelin suunnittelemat rakennukset Luokka:Suomen 1800-luvulla rakennetut rakennukset ja rakennelmat
Xi’anin välikohtaus

Xi’anin välikohtaus oli Kiinan sisällissodan käännekohdaksi muodostunut tapaus joulukuussa 1936. Kuomintangin joukkojen ylipäällikkö Tšiang Kai-šek joutui kahden viikon ajaksi omien kenraaliensa sieppaamaksi, ja nämä pakottivat hänet lopettamaan sisällissodan kommunisteja vastaan ja muodostamaan kommunistien kanssa yhteisrintaman Japania vastaan. ==Tausta== Sieppauksen takana olivat Mantšurian armeijan komentaja Zhang Xueliang ja Xi’anin ympäristöön sijoitettujen Luoteisarmeijan joukkojen komentaja Yang Hucheng. Heidän mielestään kommunistien kanssa sotimisen sijasta Kuomintangin joukkoja olisi pitänyt käyttää ennemmin Pohjois-Kiinaan tunkeutuneiden japanilaisten karkottamiseen.Xi’an Incident Encyclopædia Britannica Online Academic Edition. Viitattu 24.3.2014. Varsinkin Japanin miehityksen vuoksi evakkoon joutuneet Mantšurian armeijan joukot suhtautuivat myötämielisesti kommunistien vaatimukseen, että kiinalaisten ei tulisi taistella toisiaan vastaan Japanin uhatessa maata. Ylipäällikkö Tšiang Kai-šek halusi kuitenkin viimeistellä pitkän marssin heikentämien kommunistijoukkojen tuhoamisen, ja määräsi Zhangin ja Yangin iskemään näitä vastaan pohjoisessa Shaanxissa.China: History Encyclopædia Britannica Online Academic Edition. Viitattu 24.3.2014. ==Välikohtaus== Kun Tšiang Kai-šek 12. joulukuuta 1936 saapui Zhangin ja Yangin päämajaan Xi’aniin valmistellakseen uutta hyökkäystä, Zhangin sotilaat vangitsivat hänet. Yangin joukot puolestaan vangitsivat muut Tšiang Kai-šekin saattueeseen kuuluneet korkeat upseerit. Vangitsijat vaativat sisällissodan keskeyttämistä, yhteisrintaman muodostamista kommunistien kanssa ja Kuomintangin johtaman hallituksen kokoamista uudelleen. Tšiang Kai-šekin sieppaus järkytti kiinalaisia ja pelättiin että sieppaajat surmaisivat hänet. Kiinan kommunistisen puolueen ja sitä tukeneen Neuvostoliiton johto pelkäsi tämän estävän yhteisrintaman muodostamisen. Niinpä Neuvostoliitto vaati Tšiang Kai-šekin vapauttamista ja kommunistinen puolue lähetti Zhou Enlain johtaman valtuuskunnan Xi’aniin neuvottelemaan yhteistyöstä. Kun Tšiang Kai-šek oli suullisesti ilmoittanut suostuvansa vangitsijoiden vaatimuksiin, Zhang vapautti hänet 25. joulukuuta. ==Seuraukset== Tšiang Kai-šek piti lupauksensa ja aloitti neuvottelut kommunistien kanssa. Tämä antoi samalla kommunisteille mahdollisuuden järjestää uudelleen ahtaalle ajetut joukkonsa. Virallisesti yhteisrintama perustettiin Japanin hyökättyä Kiinaan syyskuussa 1937. Tšiang Kai-šek kuitenkin rankaisi sieppaajiaan. Hän pidätytti vangitsemisoperaatiota johtaneen Zhang Xueliangin, joka oli seurannut häntä Nanjingiin. Zhang joutui olemaan vuosikausia kotiarestissa. Yang Hucheng puolestaan vapautettiin komentajantehtävistään ja lähetettiin ulkomaille. Palattuaan vuonna 1937 hänet vangittiin ja teloitettiin 1949 Tšiang Kai-šekin määräyksestä. ==Lähteet== ==Aiheesta muualla== Luokka:Kiinan historia Luokka:1936 Luokka:Kiinan sisällissota
Teräsparatiisimonarkki

Teräsparatiisimonarkki (Trochocercus nitens) on monarkkien heimoon kuuluva varpuslintu. ==Levinneisyys== Teräsparatiisimonarkkia tavataan Afrikan länsi- ja keskiosissa. Lajin ei uskota olevan vaarassa, ja se on luokiteltu elinvoimaiseksi. ==Lähteet== Luokka:Monarkit
Kongonparatiisimonarkki

Kongonparatiisimonarkki (Terpsiphone bedfordi) on monarkkien heimoon kuuluva varpuslintu. ==Levinneisyys== Kongonparatiisimonarkkia tavataan Kongon demokraattisessa tasavallassa kahdessa erillisessä populaatiossa. Laji on luokiteltu elinvoimaiseksi. ==Lähteet== Luokka:Monarkit
Suomalaisia tähtihetkiä

Suomalaisia tähtihetkiä on Yle TV2 -kanavalla vuosina 1980–1985 esitetty viihdeohjelmasarja, joka sisältää lyhyitä näyteltyjä kertomuksia suomalaisten arkielämästä ja joskus erikoisemmistakin tilanteista. Aiheita käsitellään humoristisesti ja usein yhteiskunnallisesta näkökulmasta. Suomalaisten tähtihetkien käsikirjoittajia olivat Arto Paasilinna, Jorma Kairimo, Matti Rosvall ja Erkki Mäkinen ja muita keskeisiä tekijöitä Jussi Aarnio, Esko Leimu ja Hannu Lumivuori. Ohjelma voitti parhaan sarjaohjelman Venla-palkinnon vuonna 1983.Venlan historia 1982–2005, yle.fi ==Plagiointiepäilyjä== Lokakuussa 1982 eräs jakso jätettiin esittämättä Jukka Kajavan kirjoitettua Helsingin Sanomissa, että ohjelman rakenne muistuttaa kovasti Kurt Vonnegutin novelliin perustuvaa tv-näytelmää Who Am I This Time?, joka oli tulossa Ylen ohjelmistoon myöhemmin samana syksynä. Pian huomattiin, että myös eräässä alkusyksyn jaksossa esitetty sketsi isästä ja lapsista luonnon ihmeiden äärellä sisälsi perusidean lisäksi jopa sanatarkkoja lainauksia Liisa ja Lasse -sarjakuvasta. ==Lähteet== ==Aiheesta muualla== *Suomalaisia tähtihetkiä Ylen Elävässä arkistossa Luokka:Viihdeohjelmat Luokka:Yle TV2:n televisio-ohjelmat Luokka:1980-luvun televisiosarjat
Muinaiskannadalainen kirjaimisto

pienoiskuva|Kannadankielinen kaiverrus 1000- ja 1100-lukujen vaihteesta Nagaresvaran temppelissä Karnatakassa. Muinaiskannadalainen kirjaimisto oli kannadan ja telugun kielien kirjoittamiseen käytetty kirjoitusjärjestelmä, joka periytyi brahmi-kirjoituksesta ja saavutti yhtenäisen muodon noin 900-luvulla jaa. Kirjaimisto oli laajalti käytössä Etelä-Intian kannadan- ja telugunkielisillä alueilla noin 1400-luvun lopulle asti, jolloin se jakautui nykyisiksi kannadalaiseksi ja telugulaiseksi kirjaimistoksi. == Lähteet == == Aiheesta muualla == * Luokka:Aakkostot
Porossalmen kalliomaalaus

Porossalmen kalliomaalaus (myös Hepokallio) sijaitsee Saimaalla Porossalmella Savonlinnassa Etelä-Savossa. Kuviottomana sitä pidetään epävarmana kalliomaalauksena. Kohteen löysi Risto Kupiainen vuonna 1993 Hannu Poutiaisen ja Martti Koposen kanssa tekemällään kalliomaalausten etsintäretkellä. == Kallio ja sen sijainti == Saimaan Pihlajaveden Porossalmen etelärannan tuntumassa sijaitsee Pellossalon saari, jonka pohjoispäässä noin 180 metriä Porossalmen sillalta on maalauskallio. Pystysuorassa kallioseinämässä on havaittu punaväriä 2−3 metrin korkeudella maanpinnasta ja 6−7 metriä vedenpinnasta. == Maalaus == Punavärijälkiä on havaittavissa 0,5×0,5 metrin alalla. Punaväri muodostaa epäselviä muotoja, mutta tunnistettavia kuvioita ei ole. Museoviraston sivuilla mainitaan hirveä muistuttava kuvio, mutta yksimielisyyttä tästä ei liene. Kuvioiden havainnointia haittaa runsas jäkäläkasvusto. Kallion sijainti, yleisvaikutelma ja korkeus vedenpinnasta tukisivat muuten maalauksen statusta. ==Lähteet== * * Muinaistaideyhdistys: Porossalmi * Luukkonen, Ismo: Porossalmi * ===Viitteet=== Luokka:Suomen kalliomaalaukset Luokka:Savonlinnan esihistoria Luokka:Etelä-Savon historia
Searchlight Pictures

Searchlight Pictures (tunnettu aiemmin nimellä Fox Searchlight Pictures) on vuonna 1994 perustettu yhdysvaltalainen elokuvayhtiö, joka oli ennen osa Fox Entertainment Groupia on nykyään yksi Walt Disney Studiosin tytäryhtiöistä ja suuremman 20th Century Studiosin (entinen 20th Century Fox) sisaryhtiö. Se keskittyy independent-elokuvien ja brittiläisten elokuvien sekä draamakomedioiden, kauhugenren ja ei-englanninkielisten elokuvien levittämiseen Yhdysvalloissa. 17. tammikuuta 2020 Disney uudelleenbrändäsi yhtiön uudelle nimelle: Searchlight Pictures, jotta sitä ei sekoitettaisi Fox Corporationin ja sen tytäryhtiöiden kanssa. Searchlight Picturesin menestyneitä elokuvia ovat muun muassa Slummien miljonääri, 12 Years a Slave, Housut pois!, Sideways, Little Miss Sunshine, Juno, Black Swan, 127 tuntia, The Tree of Life, The Descendants ja Beasts of the Southern Wild. == Lähteet == == Aiheesta muualla == * Yhtiön virallinen sivusto Luokka:Yhdysvaltalaiset elokuvayhtiöt Luokka:Elokuvalevittäjät
Argo (luotain)

Argo on ehdotettu NASA:n miehittämätön avaruusalus, jonka tehtävänä olisi tutkia Aurinkokunnan ulko-osia. Luotain tekisi kolmen kaasuplaneetan: Jupiter, Saturnus ja Neptunus lähiohitukset, minkä jälkeen se jatkaisi tutkimaan valittua Kuiperin vyöhykkeellä Aurinkoa kiertävää transneptunisia kappaletta. Mahdollisia luotaimen tutkimuskohteita ovat esimerkiksi ja . Luotain tekisi Jupiterin ja Saturnuksen ohitukset lähinnä käyttääkseen niiden gravitaatiota vauhdin lisäämiseen päästäkseen nopeammin Neptunuksen läheisyyteen. Argon tehtävään kuuluisi erityisesti Neptunuksen ja sen suurimman kuun Tritonin tutkiminen. Tällöin esimerkiksi suurempi osa Tritonin pohjoisista leveyksistä olisi Auringonvalon valaisemina kuin Voyager 2-luotaimen ohilennon aikana. Ohittaessaan Neptunuksen luotain käyttäisi planeetan gravitaatiota saavuttaakseen valitun Kuiperin vyöhykkeen kappaleen. == Laukaisu == Argon laukaisu tapahtuisi aikavälillä 2014–2019 (lisäksi muutama varamahdollisuus olisi vielä vuonna 2020). Se saavuttaisi Jupiterin ja Saturnuksen Voyager tyyppisessä ajassa (Jupiterin ohilento noin 1,5 vuoden kuluttua laukaisusta ja Saturnuksen ohilento n. 3 v. laukaisusta). Neptunuksen luokse Argo pääsisi vielä Voyageria nopeammin, ja ohittaisi sen 8–11 vuoden päästä. Kuiperin vyöhykkeen kohteen ohitus tapahtuisi 3–5 vuoden kuluttua siitä. Jos luotain laukaistaisiin vuonna 2019, se saavuttaisi Neptunuksen vuonna 2028 tai 2029. Kuiperin vyöhykkeen kappaleen ohilento olisi 2033. ==Lähteet== Luokka:Jupiter- luotaimet Luokka:Saturnus-luotaimet Luokka:Neptunus-luotaimet Luokka:Transneptunisten kohteiden tutkimusluotaimet Luokka:Keskenjääneet avaruusprojektit
New York Giants (PL)

Lyhytikäiseen Players Leagueen kuului joukkue nimeltään New York Giants. Joukkuetta johti myöhemmin Baseball Hall of Fameen valittu Buck Ewing ja he sijoittuivat liigan ainoalla kaudella 1890 kolmanneksi saldolla 74-57. Ewingin, joka toimi myös joukkueen siepparina, lisäksi rosteriin kuului useita National Leaguen New York Giantsin entisiä jäseniä, kuten Hall of Fameen valitut Roger Connor, Jim O'Rourke, Hank O'Day, ja Tim Keefe.Baseball Reference Joukkueen historia Kauden jälkeen joukkueen omistaja Edward Talcott osti vähemmistö osuuden National Leaguen Giantsista - käytännössä joukkueet yhdistyivät. ==Lähteet== Luokka:Entiset Major League Baseball -seurat Luokka:Vuonna 1890 perustetut urheiluseurat Luokka:Newyorkilaiset urheiluseurat
Jin-dynastia

Jin-dynastia voi tarkoittaa seuraavia: * Jin-dynastia, Kiinaa vuosina 265–420 hallinnut dynastia, johon kuuluivat: ** Läntinen Jin-dynastia, Kiinaa vuosina 265–316 hallinnut dynastia ** Itäinen Jin-dynastia, osaa Kiinasta vuosina 317–420 hallinnut dynastia * Myöhempi Jin-dynastia, osaa Pohjois-Kiinasta vuosina 936–946 hallinnut dynastia * Jin-dynastia, Pohjois-Kiinaa vuosina 1115–1234 hallinnut dynastia * Myöhempi Jin-dynastia, Mantšuriassa vuosina 1616–1626 hallinnut dynastia, josta sai alkunsa myöhemmin Kiinaakin (1644–1912) hallinnut Qing-dynastia.
Kivikirkon kalliomaalaus

Kivikirkon kalliomaalaus sijaitsee suuressa siirtolohkareessa Saimaalla Sulkavalla Etelä-Savossa. Tuhoutuneen kalliomaalauksen löysivät Hannu Poutiainen ja Timo Sepänmaa vuonna 1990. == Siirtolohkare ja sen sijainti == Saimaalla, Enonveden ja Haapaselän yhdistävässä kapeassa Lajunvirran salmessa, makaa Partalansaaren länsiosassa Karjulanmäen Kiviniemen itäpuolella suuri siirtolohkare, jota kutsutaan Kivikirkoksi. Lohkareen mitat ovat 17 metriä pitkä, 5−6 metriä pitkä ja noin 10 metriäkorkea. Sen pohjoissivulla avautuu sen alle luolamainen syvennys, minkä takia kivi on yleisesti tunnettu. Nykyinen järvenranta sijaitsee 170 metriä lännessä. == Maalaus == Maalaus löytyy kiven itäsivulta metrin korkeudelta ja sen koko on noin 1 neliömetri. Punaväriä on levitetty halkeaman ympärille, mutta kiven pinnan rapautuminen alueen keskeltä on tuhonnut maalauksen. Mitään selviä kuvioita ei enää erotu. Kiven eteläkyljellä on myös punaväriä, mutta se lienee luonnon omaa värjäytymää. ==Lähteet== * * Muinaistaideyhdistys: Kivikirkko * Luukkonen, Ismo: Kivikirkko * ===Viitteet=== Luokka:Suomen kalliomaalaukset Luokka:Sulkava Luokka:Etelä-Savon historia
2001 QS322

on Kuiperin vyöhykkeellä Aurinkoa kiertävä transneptuninen pikkuplaneetta. Se on yksi NASA:n suunnitteleman Argo-avaruusluotaimen mahdollisista tutkimuskohteista. Kohde kuuluu cubewanoihin, ja sen halkaisija on arviolta noin 200 kilometriä. ==Lähteet== Luokka:Kuiperin vyöhyke Luokka:Transneptuniset kohteet
Kansainväliset pakotteet

Kansainväliset pakotteet ovat poliittisia rajoituksia, jotka valtio tai valtioiden liittouma voi kohdistaa tiettyyn valtioon tai ihmisryhmään, jonka he katsovat uhkaavan kansainvälistä rauhaa ja turvallisuutta. Pakotteet voivat olla luonteeltaan esimerkiksi taloudellisia tai diplomaattisia, ja niiden tarkoitus on saada pakotteiden kohde muuttamaan harjoittamaansa politiikkaa tai toimintaa. Haidar, J.I., 2015."Sanctions and Exports Deflection: Evidence from Iran," Paris School of Economics, University of Paris 1 Pantheon Sorbonne, Mimeo == Pakotetyypit == Talouspakotteisiin kuuluvat esimerkiksi tuonti- ja vientirajoitukset sekä pankki-, rahoitus- ja vakuutussektorin rajoitukset. Tuontirajoituksilla pyritään rajoittamaan pakotteiden kohteen tulojen hankintaa, jos näitä tuloja käytettäisiin pakotteilla vastustettavan toiminnan rahoittamiseen. Vientirajoituksia kohdistetaan tyypillisesti sotatoimissa tarvittaviin välineisiin, kuten aseisiin ja puolustustarvikkeisiin sekä ydinteollisuudessa, öljy- ja maakaasuteollisuudessa ja telakkateollisuudessa tarvittaviin tuotteisiin. Historiallisesti talouspakotteena on käytetty myös kokonaisvaltaisia taloussaartoja, joissa kaikki kaupankäynti pakotteiden kohteen kanssa on estetty. Ainakin Yhdistyneet kansakunnat (YK) ja Euroopan unioni (EU) ovat kuitenkin luopuneet tästä käytännössä kokonaan. Pankki-, rahoitus- ja vakuutussektorin rajoituksien avulla pyritään estämään rahoituksen, vakuutusten ja näihin liittyvien palveluiden järjestäminen tuonti- ja vientirajoitusten kohteena olevien tuotteiden hankkimista varten. Pakotteita voidaan myös kohdistaa sellaisiin henkilöihin tai yhteisöihin, joiden katsotaan olleen vastuussa pakotteiden asettamisen syynä olevasta toiminnasta. Taloudellisten pakotteiden lisäksi näiden henkilöiden liikkumista voidaan rajoittaa maahantulo- ja kauttakulkurajoituksien avulla. Pakotteita voidaan kohdistaa myös liikennöintiin, jolloin esimerkiksi pakotteiden kohteena olevan valtion yritysten lentokoneille ei myönnetä lupaa laskeutua pakotteiden asettajan hallinnoimille lentokentille. == Katso myös == * Ukrainan kriisistä johtuvat pakotteet * Taloussaarto == Lähteet == == Aiheesta muualla == * Ulkoministeriön luettelo voimassa olevista pakotteista Pakotteet Pakotteet
Ampumahiihdon euroopancup 2006–2007

Ampumahiihdon euroopancup 2006–2007 alkoi 9. joulukuuta Itävallan Obertilliachsta ja päättyi 17. maaliskuuta Italian Ridnaun-Val Ridannaan. == Kilpailukalenteri == Ohjelmaan kuului kahdeksan kilpailuviikonloppua. Ohjelmassa oli pikakilpailuja, takaa-ajoja ja normaalimatkoja sekä viestikilpailu. Myös juniorit kilpailivat samoilla matkoilla omassa sarjassaan. Koko Jablonec nad Nisoun kilpailuviikonloppu peruutettiin etukäteen. Kilpailuita ei siirretty myöhemmälle. Paikka Päivät Pikakilpailu Takaa-ajo Normaalimatka Yhteislähtö Viesti Sekaviesti Obertilliach 9.–10.12. ● ● Obertilliach 15.–16.12. ●● Cesana San Sicario 12.–14.1. ● ● Forni Avoltri 19.–21.1. ● ● ● Jablonec nad Nisou Peruutettiin 10.–11.2. ● ● Nové Město na Moravě 13.–15.1. ●● ● Haute Maurienne 10.–11.3. ● ● Val Ridanna 16.–17.3. ● ● Yhteensä 10 5 2 0 1 0 Euroopancup 2006–2007 Euroopancup 2006–2007 Euroopancup 2006–2007
Ampumahiihdon maailmancup 2005–2006

Ampumahiihdon maailmancup 2005–2006 alkoi 26. marraskuuta Ruotsin Östersundista ja päättyi 26. maaliskuuta Norjan Holmenkollenille. == Kilpailukalenteri == Ohjelmaan kuului yhdeksän kilpailuviikonloppua, sekä olympiakilpailut ja sekaviestin mm-kilpailut. Paikka Päivät Pikakilpailu Takaa-ajo Normaalimatka Yhteislähtö Viesti Sekaviesti Östersund 26.–29.11. ● ● ● Hochfilzen 8.–10.12. ● ● ● Osrblie 15.–18.12. ● ● ● Oberhof 4.–8.1. ● ● ● Ruhpolding 11.–15.1. ● ● ● Anterselva 19.–22.1. ● ● ● Cesana San Sicario 11.–25.2. ● ● ● ● ● Pokljuka 8.–11.3. ● ● Pokljuka 12.3. ● Kontiolahti 16.–19.3. ● ● ● Holmenkollen 23.–26.3. ● ● ● Yhteensä 10 8 3 5 5 1 Luokka:Ampumahiihdon maailmancup Maailmancup 2005–2006 Maailmancup 2005–2006
Ampumahiihdon euroopancup 2005–2006

Ampumahiihdon euroopancup 2005–2006 alkoi 3. joulukuuta Itävallan Obertilliachsta ja päättyi 18. maaliskuuta Sveitsin Gurnigeliin. == Kilpailukalenteri == Ohjelmaan kuului seitsemän kilpailuviikonloppua. Ohjelmassa oli pikakilpailuja, takaa-ajoja, normaalimatkoja sekä yksi yhteislähtö ja viesti. Myös juniorit kilpailivat samoilla matkoilla omassa sarjassaan. Paikka Päivät Pikakilpailu Takaa-ajo Normaalimatka Yhteislähtö Viesti Sekaviesti Obertilliach 3.–4.12. ● ● Obertilliach 10.–11.12. ● ● Windischgarsten 16.–17.12. ● ● Altenberg 14.–15.1. ● ● Val Ridanna 19.–21.1. ● ● ● Val Martello 11.–12.3. ● ● Gurnigel 16.–18.3. ● ● ● Yhteensä 7 5 2 1 1 0 Euroopancup 2005–2006 Euroopancup 2005–2006 Euroopancup 2005–2006
Yurika Sema

Yurika Sema (s. 25. joulukuuta 1986 Tokio) on japanilainen tennispelaaja. Parhaimmillaan hän on ollut kaksinpelissä WTA-listan sijalla 142 marraskuussa 2009. Hän on voittanut urallaan kolme ITF-turnausta kaksinpelissä ja 14 ITF- turnausta nelinpelissä. Sema pelasi WTA-turnauksen pääsarjassa ensimmäisen kerran Bangaloressa vuonna 2007 selviten karsijana puolivälieriin. Grand Slam -turnauksen pääsarjassa Sema kilpaili ensimmäisen kerran Yhdysvaltain avoimissa 2009. == Lähteet == == Aiheesta muualla == * * Luokka:Japanilaiset tennispelaajat Luokka:Vuonna 1986 syntyneet Luokka:Elävät henkilöt
Eri Hozumi

Eri Hozumi (s. 17. helmikuuta 1994 Kanagawa) on japanilainen tennispelaaja. Parhaimmillaan hän on ollut kaksinpelissä WTA-listan sijalla 165 maaliskuussa 2014. Hän on voittanut urallaan yhden ITF-turnauksen kaksinpelissä ja kahdeksan ITF-turnausta nelinpelissä. Hozumi pelasi WTA-turnauksen pääsarjassa ensimmäisen kerran Suzhoussa vuonna 2013 selviten karsijana puolivälieriin. Grand Slam -debyyttinsä hän teki Australian avoimissa 2017. == Lähteet == == Aiheesta muualla == * * Luokka:Japanilaiset tennispelaajat Luokka:Vuonna 1994 syntyneet Luokka:Elävät henkilöt
Tuomas Harpf

Jyrki Tuomas Harpf (s. 1957) on suomalainen oikeustieteen lisensiaatti ja työväenlehtitaustaisen sijoitusyhtiö Suomen Viestintärahoitus Oy:n toimitusjohtaja. Harpf toimii myös kotkalaisen Eteenpäin Oy:n toimitusjohtajana, Palkansaajasäätiön asiamiehenä, Kukouri Mobile Entertainment Oy:n sekä kaupunkilehtien Ankkuri ja Pohjois-Kymenlaakso hallitusten puheenjohtana ja neljän työväenlehden hallituksen jäsenenä.Toiminta , Suomen Viestintärahoitus Oy. Viitattu 24.3.2014.Kimmo Lundén: Lehdistötuen selvitysmies on demarien mobiilipelisijoittaja, Markkinointi & Mainonta 17.12.2013. Viitattu 24.3.2014.Päättäjähaku: Tuomas Harpf, Fonecta Finder. Viitattu 24.3.2014. Tuomas Harpf on aiemmin toiminut muun muassa Hämeen Kansan päätoimittajana 1981–1985 ja UP-Uutispalvelu Oy:n toimitusjohtajana 1988–1994. Harpf toimi vuodenvaihteessa 2013–14 lehdistötuen uudistamista pohtivana selvitysmiehenä, joskin hänen mahdollinen jääviytensä asiassa herätti keskustelua. Tuomas Harpf on toimittaja Uki Kempin ja teatteriohjaaja Raiku Kempin poika. Hän näytteli lapsena muun muassa radiokuunnelmissa, elokuvassa Mustaa valkoisella (1968) sekä tv-näytelmissä Don Perlimplinin ja Belisan puutarharakkaus (1966), Poistui kotoaan (1967) ja Kyllikki ja hatut (1971, esittämätön).Kyllikki ja hatut, Yle Elävä arkisto. Viitattu 24.3.2014.DVD-arvostelu: Mustaa valkoisella, DVD-opas 13.10.2008. Viitattu 24.3.2014. 12-vuotiaana Helsingin Suomalaisen Yhteiskoulun oppilaana Tuomas Harpf oli lehtiotsikoissa kurinpito-ongelmien takia. ==Lähteet== Luokka:Suomalaiset päätoimittajat Luokka:Suomalaiset lapsinäyttelijät Luokka:Vuonna 1957 syntyneet Luokka:Suomalaiset yritysjohtajat Luokka:Elävät henkilöt Luokka:Suomalaiset juristit
Maksasaarenselän kalliomaalaus

Maksasaarenselän kalliomaalaus sijaitsee Saimaan Viljakansaaressa Puumalassa Etelä-Savossa. Kalliomaalauksen, jossa erottuu muutamia kuvioita, löysi Geri Steve vuonna 1981. Se on ajoitettu kivikauteen. == Kallio ja sen sijainti == Saimaalla Viljakkalansaaressa on laaja Riihonniemi, jonka lounaisreunalla on Maksasaarenselkä. Selkä on saanut nimensä Maksasaaresta, jonka itäkärki sijaitsee maalauskalliosta 300 metrin päässä. Korkealla sijaitseva maalauskallio jää pienen metsäkaistaleen taakse piiloon. Kalliossa on epätavallisia pyöreäksi kuluneita sileitä pintoja, jotka punavärillä maalattuina erottuvat ympäristöstään selvästi. Sattumaa vai ei, mutta noin 100 metrin päässä samalla rannalla lännempänä sijaitsevat Riihonniemen lapinrauniot. == Maalaus == Kalliomaalauksen kokonaisleveys on 9 metriä, mutta merkkejä on vain muutamia. Helposti tunnistettava punainen ja sileä kallionkohouma muistuttaa veristä maksaa. Maalaukset sijaitsevat tämän maamerkin yläpuolella. Yksi kuvioista on maalattu leveällä viivalla ja se esittää eläintä, mahdollisesti hirveä. Hirven vasemmalla puolella on pystyasentoinen hahmo ja hirven oikealla puolella punavärisiä läikkiä ja pieni hirvi eli hirvenvasa. Kauempana alueen toisessa päässä on runsaasti punaväriä, josta ei yhtä eläinhahmoa lukuun ottamatta, saa selvää. ==Lähteet== * * Muinaistaideyhdistys: Maksasaarenselkä * Luukkonen, Ismo: Maksasaarenselkä * ===Viitteet=== == Aiheesta muualla == * Luokka:Suomen kalliomaalaukset Luokka:Puumala Luokka:Etelä-Savon historia
Gunvor Grahn

Gunvor Margareta Grahn-Ekroos (9. elokuuta 1907 Tampere – 1982) oli suomalainen ruotsin kielellä kirjoittanut runoilija. Grahnin vanhemmat olivat pankinjohtaja, tilanomistaja Bertel Grahn ja Dagmar Hammarén. Hän pääsi ylioppilaaksi ja asui Haiharan kartanossa Tampereella. Bertel Grahnin kuoltua kartano siirtyi Gunvor Grahn-Ekroosille ja tämän miehelle Torsten Ekroosille. Lapsettomat Ekroosit alkoivat vähitellen myydä kartanon maita ja vuonna 1963 he lahjoittivat kartanon päärakennuksen seitsemän hehtaarin maa-alueineen Tampereen kaupungille. He pidättivät kuitenkin rakennusten hallinta-oikeuden itsellään. Haiharan kartanon entisille maille alettiin 1960-alussa rakentaa Kaukajärven lähiötä. Gunvor Ekroos perusti kartanon tiloihin vuonna 1966 nukkemuseon ja vuonna 1972 pukumuseon. Vuonna 1982 Gunvor Ekroosin omaisuus siirtyi Haiharan museosäätiölle. == Teoksia == * Den röda stämpeln : några dikter. Schildt, Helsingfors 1931 * Den blåa vallmon : stämningsbilder. Ekroos förlag, Tammerfors 1948 == Lähteet == * * Kirjasampo.fi : Gunvor Grahn * Svenskt författarlexikon 1. 1900-1940 A-Ö (Projekt Runeberg) Luokka:Suomalaiset runoilijat Luokka:Vuonna 1907 syntyneet Luokka:Vuonna 1982 kuolleet
Eymundin saaga

Eymundin saaga (Eymundar þáttr hrings) on lyhyt norjalainen saaga, josta on säilynyt kaksi versiota. Toinen on Eymundar þáttr hrings Flateyjarbókissa ja toinen on esittely saagassa Yngvars saga víðförla. Suurin ero näiden versioiden välillä on se, että Eymundar þáttr hrings saagassa sankari on norjalainen. Sen sijaan Yngvars saga víðförla kertoo hänen olleen ruotsalainen. Saaga on kirjoitettu 1387–1394. Siinä kerrotaan varjagien seikkailuista Jaroslav I Viisaan palveluksessa. Hän oli Vladimir Suuren poika, joka nousi valtaan syrjäyttämällä kaikki veljensä. == Tarina == Eymundin saagan mukaan viikingit kuulivat Valdimarin eli Vladimir Suuren kuolemasta vuonna 1015. Viikingit päättivät lähteä Rusin maalle Eymund Hringssonin johdolla. Eymund kertoi miehilleen: "Rusia hallitsee 3 veljestä: Buritslav (Svjatopolk I), joka sai suurimman osan isänsä omaisuudesta ja hän on veljeksistä vanhin. Toisen nimi on Jaritsleiv (Jaroslav I Viisas) ja kolmannen nimi on Vartilav. Buritslavilla on Könugard , joka on Gardarikin paras ruhtinaskunta, Jaritsleiv hallitsee Holmgardia ja kolmas Vartilav Polotskia sekä sitä ympäröiviä alueita." Saagan kirjoittaja mainitsee kaupunkien nimet (nykyiset: Kiova, Novgorod, Polotsk), mutta ei ruhtinaskuntia. Tässä hän kertoo Könugardin olevan ríki eli valtakunta (tai ruhtinaskunta). Sen sijaan Holmgardista hän ei siten mainitse. Polotsk on tarinassa kaupunki, josta hän sanoo yleisesti, että "myös kaikki se alue, joka on sen ympärillä". Kirjoittajalle on ollut selvää, että Rus oli jakaantunut 1000-luvun alussa kolmeen maahan: Kiovan, Novgorodin ja Polotskin ruhtinaskuntiin. Lopussa hän mainitsee myös Jaroslavin vaimon, Ingegerdin, saamasta Inkerin maalahjasta 1019. Kirjoittaja mainitsee Holmgardin olevan "paras osa Gardarikia". Könugardin mainitsee olevan "toisen hyvän ruhtinaskunnan". "Ingegerd sanoi Jaritsleiv-kuninkaalle, että hänellä on Gardarikin paras osa eli Holmgard, Vartilaville Könugard. Mutta Polotsk ja alue ympärille annetaan Eymund- kuninkaalle ja hän tulee sen kuninkaaksi." Eymundin saaga kertoo Boriksen murhasta, mutta sanoo syylliseksi Svjatopolkin sijaan Jaroslavin. == Katso muualta == * Boris ja Gleb == Lähteet == * Yngvars saga víðförla in Old Norse (Yngvarin saaga muinaisnorjaksi) * Tunstallin käännös Yngavarin saagasta englanniksi osa 1 (Yngvars saga víðförla-1) *Tunstallin käännös englanniksi Yngvarin saagasta osa 2 (Yngvars saga víðförla-2) *Venäläinen käännös Yngvarin saagasta: Óssip Yulián Ivánovich Syenkóvskiy *Larsson, Mats G. (2005). Minnet av vikingatiden : de isländska kungasagorna och deras värld. ISBN 91-7353-065-4 *Pritsak, Omeljan. (1981). The origin of Rus'. Cambridge, Mass.: Distributed by Harvard University Press for the Harvard Ukrainian Research Institute. ISBN 0-674-64465-4 * Eymundin saaga muinaisnorjaksi Luokka:Saagat
Lylloo

Lylloo (s. 22. tammikuuta 1991 Hyères, Ranska) on ranskalainen artisti. Hän nousi kuuluisuuteen vuonna 2008 kappaleella "Dou Di Dam", jolloin artisti oli vasta 17-vuotias. Tämä sai medioissa sen verran huomiota, että häntä kuvailtiin uudeksi Lorieksi. Kappale julkaistiin lopulta singlenä alkuvuodesta 2009. "Lylloo" aloitti musikaalisen uransa 10-vuotiaana Alice Donan koulussa Marseillessa. Sitä kautta hän sai uusia musikaalisia tuttavuuksia sekä päätyi artistiksi. ==Diskografia== Albumit & EP:t * Lol.Com (2009) * Dou Di Dam (2010) * Badam (2012) * Tú Y Yo (2012) * Melodia (2013) Singlet * Dou Di Dam (2009) * Mon tél (2009) * Hula Hoop (2011) * Badam (2012) * Tú y Yo (2012) * Melodia (2013) * Echo (2013) ==Lähteet== Luokka:Ranskalaiset laulajat
Stundarsin ulkoilmamuseo

Stundarsin ulkoilmamuseo on Sulvalla Mustasaaressa sijaitseva museo. Kansankoulunopettaja Gunnar Rosenholm perusti vuonna 1938 museoyhdistyksen, josta museo sai alkunsa. Museota hallinnoi hallinnoi Stundars r.f. Rosenholm oli kansanomaisten esineiden keräilijä ja sai paikallisia asukkaita innostumaan museon luomiseen. Alueelle on kerätty runsaasti rakennuksia lähiseudulta ja Vaasasta, ja ne on sisustettu 1900-luvun alun tyyliin. Siellä on muun muassa kirjailija Jarl Hemmerin kotitalo, joka siirrettiin 1970-luvun lopulla Vaasasta Stundarsiin.Stundarsin museo Museossa järjestetään erilaisia tapahtumia, kuten käsityönäytöksiä, pitoja ja markkinoita. == Lähteet == ==Kirjallisuutta== *Sara Bergström (teksti) ja Linus Lindholm (valokuvat), Lyckan är en gammal gård, Scriptum, 2014 ISBN 978-952-7005-14-9 Luokka:Sulva Luokka:Suomen ulkoilmamuseot‎ Luokka:Mustasaaren rakennukset ja rakennelmat Luokka:Mustasaaren nähtävyydet
Rafael Helling

Verner Rafael Helling (8. heinäkuuta 1907 Turku – 6. heinäkuuta 1988 Kauniainen)Kuolinilmoitus, Filosofie doktorn Verner Rafael Helling, Hufvudstadsbladet, 1988, No 189, sivu 4, julkaistu 17.7.1988Dödsfall, Filosofie doktor Rafael Helling, Hufvudstadsbladet, 1988, No 189, sivu 4, julkaistu 17.7.1988 oli suomalainen filosofian tohtori, opettaja ja ruotsin kielellä kirjoittanut kirjailija.Suomen Kirjailijat 1945–1980, Helling, Verner Rafael, sivu 131, toimittajat Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985 Rafael Hellingin vanhemmat olivat maanviljelijä Otto Edvard Helling ja Mathilda Sofia Lindman. Hän oli naimisissa vuodesta 1939 Birgit Helena Helling Strömbergin adoptoituna von Bonsdorff (s. 1913) kanssa. Helling valmistui filosofian kandidaatiksi 1937, maisteriksi 1939 ja filosofian tohtoriksi 1956. Hän toimi 1927-1932 liikekirjeenvaihtajana ja vuodet 1941–1968 Porvoon ruotsinkielisen kuuromykkäinkoulun johtajana. Helling opetti myös englannin kieltä Porvoon lyseossa 1946–1952 ja 1957–1966. Helling toimi myös kuurojen ammattikoulun johtajana Porvoossa 1951–1954. Helling haavoittui vakavasti jatkosodassa vuonna 1941 Seesjärvellä tullen 100 % invalidiksi. Helling oli innokas amatööritaidemaalari ja ilahdutti sotaveteraaniveljiään Kaunialan sotavammasairaalassa useilla taidenäyttelyillä. Helling kuoli 1988 Kaunialan sotavammasairaalassa. == Teoksia == * Liv väger lätt : detektivroman. Söderström, Helsingfors 1945 * Dövstumskolan i Borgå 1846-1946. Åbo 1946 * Katedralmysteriet : detektivroman. Söderström, Helsingfors 1947 * A century of Trollope criticism, Helsingin yliopiston väitöskirja. Societas scientiarum Fennica, Helsinki 1956, julkaistu uudelleen Kennikat press inc, Port Washington, New York 1967 == Lähteet == * * Geni.com : Rafael Werner Helling (1907 - d.) * Svenskt författarlexikon 2. 1941-1950 (Projekt Runeberg) === Viitteet === Luokka:Suomalaiset opettajat Luokka:Suomenruotsalaiset kirjailijat Luokka:Vuonna 1907 syntyneet Luokka:Vuonna 1988 kuolleet
Rafael Casanova

Rafael Casanova i Comes (n. 1660−1743) oli katalonialainen juristi ja poliitikko. Hän oli Kaarle VI:n kannattaja Espanjan perimyssodassa. Hän opiskeli lakia ja harjoitti asianajajan ammattia vuoteen 1707 asti. Hänen maineensa juristina toi hänelle arvostetun aseman, ja hän johti kaupungin puolustusta vuonna 1714 kun Filip V piiritti Barcelonaa. Viimeinen taistelu 11. syyskuuta päättyi puolustajien häviöön. Päivä on nykyisin Katalonian kansallispäivä. Casanova haavoittui ja joutui sairaalaan. Filipin kannattajien kostoa pelkäävät sukulaiset julistivat hänet kuolleeksi ja kuljettivat salaa vaimon vanhempien maatilalle Sant Boihin. Vuonna 1719 Casanova palasi Barcelonaan ilmeisesti saatuaan armahduksen, ja hän jatkoi myös asianajajan ammatissa. Myöhemmin hän palasi taas Boihin missä kuoli yli 80 vuoden iässä. Hänet on haudattu Sant Baldirin kirkkoon Armon kappelliin. == Lähteet == == Aiheesta muualla == Luokka:Katalonialaiset poliitikot Luokka:Juristit Luokka:Barcelonan historia Luokka:Vuonna 1660 syntyneet Luokka:Vuonna 1743 kuolleet
Elin Herrgård

Elin Herrgård (18. elokuuta 1907 Maalahti – 16. maaliskuuta 1999 Vaasa) oli suomalainen ruotsin kielellä kirjoittanut kirjailija. Elin Herrgårdin vanhemmat olivat kauppias Johan Stoor ja Johanna Fogde. Hän kävi kansakoulun ja asui sittemmin Vaasassa. == Teoksia == * Slättbygd. Söderström, Helsingfors 1963 * Fackelblomst. Söderström, Helsingfors 1965 * Amerikabrevet. Söderström, Helsingfors 1973 * Lövjerskan. Söderström, Helsingfors 1976 * Dagsmeja. Söderström, Helsingfors 1979 * Renfana : en kvinnoskildring från hungeråren 1867-68. Söderström, Helsingfors 1982 * Ögontröst. Söderström, Helsingfors 1987 * Trolljus. Söderström, Helsingfors 1991 == Lähteet == * * Kirjasampo.fi : Elin Herrgård * Svenskt författarlexikon 5. 1961-1965 (Projekt Runeberg) Luokka:Suomenruotsalaiset kirjailijat Luokka:Vuonna 1907 syntyneet Luokka:Vuonna 1999 kuolleet
Risa Ozaki

Risa Ozaki (s. 10. huhtikuuta 1994 Kōbe) on japanilainen tennispelaaja. Parhaimmillaan hän on ollut kaksinpelissä WTA-listan sijalla 169 helmikuussa 2014. Hän on voittanut urallaan kaksi ITF-turnausta kaksinpelissä. Ozaki pelasi WTA-turnauksen pääsarjassa ensimmäisen kerran vuonna 2013 selviten parhaimmillaan toiselle kierrokselle Taškentissa. == Lähteet == == Aiheesta muualla == * * Luokka:Japanilaiset tennispelaajat Luokka:Vuonna 1994 syntyneet Luokka:Elävät henkilöt
Irja Holst

Irja Holst (o. s. Puhakka; 23. kesäkuuta 1907 Värtsilä – 16. huhtikuuta 1995 Espoo) oli suomalainen kääntäjä ja runoilija. Irja Holstin vanhemmat olivat Pekka Puhakka ja Tyyne Hakulinen. Hän oli naimisissa Nils Ragnar Ilmari Holstin (1904–1980) kanssa. == Teoksia == Nimimerkillä Marja Nurmikka: * Syyskuu : runoja. Otava 1958 == Suomennoksia == * Eric Gardberg : Seepra Sebulon ja muita eläinsatuja ; kuv. Tove Jansson ; suom. Irja Holst. Valistus, Helsinki 1953 (alkuteos Zebran Sebulon och andra djursagor) * Eric Gardberg : Jynni Inniäinen ja muita eläinsatuja ; käsikirjoituksesta suom. Irja Holst ; kuv. Sauli Rantamäki. Valistus, Helsinki 1957 (alkuteos Zum-Zum och andra krumelurer) == Lähteet == * *(Irja Holstin kuolinilmoitus) (vain tilaajille) Helsingin Sanomat 6.5.1995, s. 6, HS Aikakone. * Irja Holst Geni.com Luokka:Suomentajat Luokka:Suomalaiset runoilijat Luokka:Vuonna 1907 syntyneet Luokka:Vuonna 1995 kuolleet